<classify> Mkurugenzi wa Uhamasishaji, Uwekezaji na Huduma wa mamlaka hiyo, Zawadia Nanyaro aliwaambia hayo waandishi wa habari baada ya mkutano wa sekta hiyo ndogo ya kilimo hivi karibuni jijini Dar es Salaam.Alisema viwanda vya kubangua korosho bado havitoshi na hiyo inarudisha nyuma maendeleo ya uzalishaji wa zao hilo muhimu.Zao hili ni moja kati ya mazao muhimu yakiwemo ya kahawa, tumbaku, pamba na korosho yenyewe ambayo ni muhimu kwa uchumi wa nchi...lakini linakabiliwa na tatizo la uchache wa viwanda, alisema.Alisema mamlaka yake inahamasisha wawekezaji wa ndani na nje ya nchi kutumia programu za mamlaka hiyo kuwekeza katika viwanda vya kubangua korosho kuondoa tatizo hilo na kukuza uzalishaji.Alifafanua kuwa wawekezaji wa nje wanapofika kuwekeza wanasaidia wawekezaji wa ndani kupata maarifa, ujuzi na teknolojia na hiyo ndiyo njia ya kuleta maendeleo. Kwa mujibu wake, zaidi ya asilimia 90 ya korosho inayozalishwa hapa nchini huuzwa bila ya kuongezewa thamani na kusababisha wakulima kushindwa kupata faida stahiki.Makamu Mwenyekiti wa Muungano wa Vyama vya Wakulima wa Korosho Afrika, Maokola Majogo alisema kuna kila sababu ya serikali kushirikiana na wadau wa korosho kupata masoko ya uhakika Waziri wa Kilimo, Chakula na Masoko, Christopher Chiza, alisema mikoa hiyo ya Kusini ina uwezo wa kuzalisha tani 154,000 za korosho na mipango ya serikali ni kuona inafikia tani 300,000 kwa mwaka.  <topic>: UCHUMI 